laion/Wikipedia-Exotic huggingface dataset:
עונת 2022/2023 בליגת העל האוקראינית

עונת 2022/2023 בליגת העל האוקראינית בכדורגל הייתה העונה ה־32 בליגה האוקראינית הבכירה מאז פירוק ברית המועצות וה-19 תחת השם הנוכחי של ליגת העל האוקראינית. באופן רשמי, האלופה היוצאת היא דינמו קייב (עם 16 זכיות) שזכתה בעונת 2020/2021, זאת מכיוון שהעונה הקודמת לעונה הנוכחית, דהיינו עונת 2021/2022 בליגת העל האוקראינית לא הושלמה בעקבות הפלישה הרוסית לאוקראינה שהחלה בפברואר 2022 והירי המסיבי של הצבא הרוסי על הערים באוקראינה, שלא אפשר את קיום התחרות. בסיום דה-פקטו של משחקי עונת 2021/2022 הובילה בראשות הטבלה קבוצת הכדורגל שחטאר דונצק, אך כאמור היא לא זכתה באליפות באופן רשמי. העונה נפתחה ב-22 באוגוסט 2022 במשחק שנמשך כ-4.5 שעות עקב ירידה למקלטים בעקבות הפצצות רוסיות, והסתיימה ב-3 ביוני 2023. בהתאם להחלטת יושב הראש של התאחדות הכדורגל האוקראינית, המשחקים נערכו ללא קהל ובאצטדיונים באזורים בטוחים באופן יחסי בצפון אוקראינה ובמערבה, בכדי לא לסכן את שלום הציבור בעת ההפצצות של צבא רוסיה על הערים האזרחיות באוקראינה. בסיום העונה זכתה שחטאר דונצק באליפות בפעם ה-14 בתולדותיה. מתוך 16 הקבוצות שהשתתפו בעונה זו, 14 המשיכו מהעונה שעברה. אליהן התווספו שתי הקבוצות שסיימו במקומות הראשונים בליגת המשנה האוקראינית מטאליסט חרקוב וקריוובס הן החליפו את מריופול שסיימה במקום ה-16 בעונת 2021/2022 ואת דסנה צ'רניהיב שסיימה במקום ה-7 שתי הקבוצות הללו הכריזו שלא יוכלו להמשיך להתחרות בעקבות הרס התשתיות בערים שלהן בעקבות הפלישה הרוסית. ולכן הוחלט שאם יוכלו לחזור ולהתחרות הליגה תגדל ל-18 קבוצות. בעקבות המלחמה באוקראינה הוחלט שאצטדיונים במזרח המדינה לא יארחו משחקים. וחלק מהקבוצות אירחו משחקים בכמה אצטדיונים שונים. פרק זה לוקה בחסר. אנא תרמו לוויקיפדיה והשלימו אותו. ליגת העל האוקראינית בכדורגל אתר האינטרנט הרשמי של עונת 2022/2023 בליגת העל האוקראינית מיכאל יוכין‏, משחקים בזמן מלחמה: הליגה האוקראינית פתחה עונה מיוחדת, באתר וואלה, 25 באוגוסט 2022 Павелко пояснил, какие клубы получат право играть матчи УПЛ за границей (באוקראינית)
ז'ואל אורדונייס

ז'ואל לאנדרו אורדונייס גררו (בספרדית: Joel Leandro Ordóñez Guerrero; נולד ב-21 באפריל 2004 בגואיאקיל שבאקוודור) הוא כדורגלן אקוודורי המשחק בעמדת הבלם בקבוצת קלאב ברוז' מליגת העל הבלגית ובנבחרת אקוודור. אורדונייס גדל במחלקות הנוער של דפורטיבו אסוגס ואינדפנדיינטה דל ואיה מליגת העל האקוודורית. ב-10 באפריל 2022 ערך את הופעת הבכורה שלו בקבוצה הבוגרת של אינדפנדיינטה דל ואיה, בתיקו 0-0 נגד גואיאקיל סיטי במסגרת המחזור השביעי בליגה לעונת 2022. ב-5 במאי ערך את הופעת הבכורה שלו בגביע ליברטדורס, בהפסד 0–1 לדפורטס טולימה במסגרת שלב הבתים לעונת גביע ליברטדורס 2022. בסך הכל ערך שמונה הופעות ליגה במדי המועדון, והוסיף שלוש הופעות במסגרת גביע ליברטדורס. ב-2 באוגוסט 2022 חתם אורדונייס בקלאב ברוז' מליגת העל הבלגית. ב-22 במרץ 2024 ערך אורדונייס את הופעת הבכורה שלו בנבחרת צ'ילה, בניצחון 2-0 על נבחרת גואטמלה במשחק ידידות. נכלל בסגל נבחרת אקוודור לטורניר קופה אמריקה 2024. קלאב ברוז' אליפות: 2023/2024 ז'ואל אורדונייס, באתר Transfermarkt ז'ואל אורדונייס, באתר Soccerway ז'ואל אורדונייס, באתר National Football Teams ז'ואל אורדונייס, באתר FootballDatabase.eu Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
Temple of Void

Temple of Void (בעברית: "מקדש הריק", תעתיק: "טמפל אוף וויד") היא להקת דת'-דום מטאל אמריקאית שהוקמה ב-2013, על ידי חברי סצנת האנדרגראונד של מישיגן. סולן הלהקה, מייק ארדודי, הוא הגיטריסט של Acid Witch, להקה מצליחה אחרת בסגנון הדת'-דום. נכון להיום, הלהקה הוציאה ארבעה אלבומים באורך מלא. מייק ארדודי - שירה (2013-הווה) ברנט סאטרלי - גיטרה בס (2013-הווה) ג'ייסון פירס - תופים (2013-הווה) אלכס און - גיטרה (2013-הווה) דון דור - גיטרה (2017-הווה) אריק בלנשרד - גיטרה (2017-2013) Temple of Void, באתר Discogs (באנגלית) Mike Tuff - Encyclopaedia Metallum: The Metal Archives, www.metal-archives.com Temple of Void - Encyclopaedia Metallum: The Metal Archives, www.metal-archives.com
אמנת דנקרק

אמנת דנקרק נחתמה ב-4 במרץ 1947 בדנקרק שבצרפת, בין צרפת לממלכה המאוחדת, כחוזה של ברית וסיוע הדדי נגד מתקפה גרמנית אפשרית לאחר מלחמת העולם השנייה. הוא נכנס לתוקף ב-8 בספטמבר 1947 ולפי חלק 6, סעיף 2 של הנוסח, הוא נשאר בתוקף למשך 50 שנה. לדברי מארק טרכטנברג, האיום הגרמני היה אמתלה להגנה מפני ברית המועצות. אמנה זו קדמה לאמנת בריסל משנת 1948, אשר הובילה להקמת האיחוד המערבי (WU) בין בלגיה, צרפת, לוקסמבורג, הולנד והממלכה המאוחדת. ב-1955 שונה שמו לאיחוד המערב-אירופי, עקב חתימת אמנת בריסל משנת 1954, שהכריזה על כניסת איטליה וגרמניה המערבית לאיחוד. האמנה הצפון-אטלנטית Trachtenberg, Mark (1998). "A Constructed Peace: Appendices". sscnet.ucla.edu.
עונת 1995/1996 בליגת המשנה ההולנדית

עונת 1995/1996 בליגת המשנה ההולנדית הייתה העונה ה-40 של ליגת המשנה ההולנדית, שהיא הליגה ההולנדית השנייה. בסיום עונה זו, א.ז. אלקמאר העפילה לליגה הראשונה. החל מעונה זו על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דורדרכט 90 ומאסטריכט ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   נשארה בליגת העל   נשארה בליגת המשנה
קישאויסאלאש

קישאויסאלאש (בהונגרית: Kisújszállás) היא עיירה בהונגריה במחוז יאס-נאג'קון-סולנוק בנפת קרצג. משמעות השם: הציון קיש (קטן בהונגרית) קשור להיקפו הקטן יחסית של היישוב, במילה אוי (חדש בהונגרית) מעיד על יישוב חוזר או חדש של המקום, ואילו המילה סאלאש (לינה בהונגרית) ציינה במאה ה-14 והמאה ה-15 את הכפרים של הקומנים ושל היאסים, שהם היו פחות קבועים ורשמיים ובעלי מבנה שונה מזה של כפרי ההונגרים. מבחינה מנהלית, העיירה שייכת לנפת קרצג, ומבחינת נוף ותרבות היא שייכת לנאג'קונשאג (Nagykunság) שקיבל את שמו מהקומנים שחיו שם בעבר על בסיס אתני, ולאחר מכן יותר ויותר על בסיס טריטוריאלי. שכנים: קרצג מצפון מזרח, Bucsa ממזרח, Ecsegfalva מדרום מזרח, Túrkeve מדרום, Kuncsorba מדרום מערב, Örménies. הגבול המנהלי שלה נוגע גם בגבול הדרום-מזרחי של פג'וורנק במערב ובגבול הדרום-מזרחי של Kunhegyes בצפון. כביש ראשי מספר 4 עובר בעיר, כך שהוא נתיב הגישה החשוב ביותר לכביש מבודפשט-סולנוק ממערב ומנירג'האזה-דברצן ממזרח. הכביש הראשי הוביל בעבר דרך מרכז העיר, אך כיום הוא עובר צפונית ממנו; המסלול הישן דרך העיירה ממוספר כיום כביש מספר 4201. קישאויסאלאש הוא אחד מיישובי ה"סאלאש" של הנאג'קון, יישוב קומני עתיק. שטחו מיושב כבר מזה 5,000-4,000 שנים. בחפירות ארכאולוגיות נחשפו בגבולות העיר שברי כלים סרמטיים, המתוארכים למאות 1–3 לספירה. יש במקום יישובי קבע מאז ימי הביניים, בחמישים השנים האחרונות נחפרו עשרים ושניים יישובים מתקופת ארפאד. חלק קטן יותר מהיישובים הללו היו מקומות לינה חורפית. רשת זו של התיישבות צפופה נהרסה במהלך פלישת המונגולים בשנים 1241–1242. גלי המונגולים הרסו את הכפרים יחד עם הכנסייה מתקופת ארפאד. בין השנים 1243–1246, בני הקומנים התיישבו באזור שוב, בפעם השנייה, והם אבותיהם של תושבי היום שבנו את מגוריהם במקומות אלה. בשנת 1246, בלה הרביעי, מלך הונגריה שוב הזמין ויישב את הקומנים האלה, שהיו כוח צבאי משמעותי להגנת המדינה. זהו היישוב הראשון בנאג'קונשאג שבו זכו היהודים בזכות להתיישבות. בשנת 1850 כבר נרשמו שישה תושבים יהודים. עם זאת, הקהילה החלה לצמוח רק במחצית השנייה של שנות ה-60 של המאה ה-19. הקהילה הדתית הצטרפה לזרם הניאולוגי, נפרדה מרבנות קרצג והפכה לעצמאית (1867), וכעבור שנתיים בנתה את בית התפילה הראשון שלה. בית הכנסת החדש של הציבור היהודי (525 איש, 4 אחוז בשנת 1900), שהיה בשיא פריחתו בתחילת המאה ה-20, נבנה בשנת 1902. מסוף שנות ה-20 של המאה ה-20 חלה דעיכה מהירה, בזמן הכיבוש הגרמני התגוררו במקום פחות ממאתיים איש. ב-12 במאי 1944, ראש העיר יאנוש גאל וקפטן המשטרה דיולה ברנה קבעו באופן אישי את הגטו בחלק הפנימי של העיר שהיה מאוכלס ברובו על ידי יהודים, Mózes utca 1–12. ומס' 14 בבתיו, מתחת לרחוב קיראי 21, וכן בבית הכנסת. ראש העיר הפקיד בידי יועץ המינהל הציבורי פרנץ צ'יקי את הניהול הישיר של תיקי המשפחות היהודיות. ב-16 במאי הועברו למקום 13 תושבים יהודים מהכפר השכן קנדרש וארבעה פועלים יהודים שעבדו כפועלים עונתיים בכפר אחר. אוכלוסיית הגטו הכוללת הייתה 208 נפשות. את תפקידה של מועצת היהודים מילאו שני נציגים רשמיים, הסוחרים בלה שוורץ ושאנדור שטרסר. תושבי הגטו נשלחו למחנה ההשמדה אושוויץ זמן מה לאחר מכן. מוריץ גאבור (במקור גיירינגר, בהונגרית: Gábor Móric; קישויסאלאש, 20 במרץ 1889 – בודפשט, 12 בספטמבר 1986) היה צייר יהודי-הונגרי. העוגב של הכנסייה (1899) הסטודנטים הוותיקים של העיר האתר הרשמי של העיר מידע מועיל על העיר אוסף לינקים על העיר (lap.hu) מפות קישאויסאלאש מדיה וקבצים בנושא קישאויסאלאש בוויקישיתוף אתר האינטרנט הרשמי של קישאויסאלאש ספר: תולדות יהודי קישאויסאלאש הקהילה היהודית של קישאויסאלאש
נקודת לברנוב

נקודת לברנוב או לברנוב פוינט או לברנוב נוס (באנגלית: Lavrenov Point; בבולגרית: Лавренов нос) היא לשון יבשה בחוף הצפוני של האי רוברט, באיי שטלנד הדרומיים שבאנטארקטיקה. נקודת לברנוב מהווה את הצד המזרחי של פתחו של מפרצון יונדולה; נקודת לברנוב ממוקמת 2.7 קילומטרים ממערב לנקודת ניואל; נקודת לברנוב ממוקמת 2.6 קילומטרים דרומית-מערבית לנקודת קתרינה; אזור לשון היבשה מופה לראשונה על ידי סוקרים בולגרים בשנת 2008. לשון היבשה נקראת על שם הצייר הבולגרי טסקן לברנוב. תצלום לוויין של אזור הנקודה, תוך סימון אתרים נוספים באזור באתר copernix
Amelia Brightman

Amelia Brightman (בעברית: אמיליה ברייטמן) הוא אלבום הבכורה של הזמרת האנגלייה אמיליה ברייטמן. האלבום יצא לאור ב-9 במרץ 2016 בהוצאת חברת התקליטים נמו רקורדס, לאחר שברייטמן הוציאה מספר אלבומים עם להקתה, גרגוריאן. את האלבום הפיקו מפיקים שונים והוא הוקלט באולפני נמו, הנמצאים בהמבורג. במסגרת האלבום הקליטה ברייטמן גרסאות כיסוי לשני שירים: "Confide in Me" של קיילי מינוג ו-"Fix You" של קולדפליי. האלבום Amelia Brightman באתר Discogs Amelia Brightman - Amelia Brightman (באנגלית), נבדק ב-2022-08-27 Gregorian, Discogs (באנגלית) Amelia Brightman - Amelia Brightman (באנגלית), נבדק ב-2022-08-27
The Fairest of the Seasons

The Fairest of the Seasons הוא אלבום מחודש של הזמרת האנגלייה אמיליה ברייטמן. האלבום יצא לאור ב-18 באוגוסט 2017 בהוצאת חברת התקליטים הייפרטנשן רקורדס, לאחר שברייטמן הוציאה מספר אלבומים עם להקתה, גרגוריאן. את האלבום הפיקו מפיקים שונים והוא הוצאה מחודשת של קודמו, Amelia Brightman (2016). במסגרת האלבום הקליטה ברייטמן גרסאות כיסוי לשני שירים: "Confide in Me" של קיילי מינוג ו-"Fix You" של קולדפליי. מידע על היצירה "The Fairest of the Seasons" באתר Discogs Amelia Brightman - The Fairest Of The Seasons (באנגלית), נבדק ב-2022-08-27 Gregorian, Discogs (באנגלית) Amelia Brightman - Amelia Brightman (באנגלית), נבדק ב-2022-08-27
א-שייח'

האם התכוונתם ל... חוסיין א-שייח' – פוליטיקאי פלסטיני חנאן אל-שייח' – סופרת לבנונית מוחמד א-שייח' – סולטאן פאס תווחידה בן א-שייח' – רופאה תוניסיאית שארם א-שייח' – עיר בחצי האי סיני במצרים שייח'
1963 באסטרונאוטיקה

במהלך השנה בוצעו 70 שיוגים, 76% מהם בוצעו על ידי ארצות הברית. 15 במאי – סיום תוכנית מרקורי הטיסה המאוישת מרקורי-אטלס 9 16 ביוני – ולנטינה טרשקובה - אישה ראשונה בחלל 26 ביולי – נאס"א שיגרה את Syncom 2 הלוויין הגיאוסינכרוני הראשון במהלך השנה בוצעו מספר טיסות במסלול זה: מאות שיגורים בוצעו על ידי ארצות הברית עשרות שיגורים בוצעו על ידי ברית המועצות 38 שיגורים בוצעו על ידי צרפת 20 שיגורים בוצעו על ידי הממלכה המאוחדת 3 שיגורים בוצעו על ידי יפן 3 שיגורים בוצעו על ידי קנדה שיגור בודד בוצע על ידי אוסטרליה שיגור בודד בוצע על ידי לבנון שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1963 באסטרונאוטיקה בוויקישיתוף ריכוז נתונים על שיגורים https://web.archive.org/web/20161228020649/http://astronautix.com/c/cedre3.html בשנת 1966 שולב בבסיס חיל האוויר ונדנברג
Masters of Chant

Masters of Chant הוא אלבום האולפן השני של הלהקה הגרמנית גרגוריאן. לאחר יציאת אלבום הבכורה של הלהקה, Sadisfaction‏ (1991), הוחלט כי היא תתחיל להפיץ סדרת אלבומים באותו השם, שתחולק לפי תקופות ומועדים. בשנת 2007 הופץ מארז תקליטורים שכלל את האלבום עם שתי רצועות נוספות. באלבום מתארחת הזמרת-יוצרת האנגלייה שרה ברייטמן ("Don't Give Up"). מידע על האלבום Masters of Chant באתר MusicBrainz מידע על האלבום Masters of Chant באתר AllMusic האלבום Masters of Chant באתר Discogs פרנק פטרסון, קרסטן האוסמן, ג'אן-אריק קוהרס, מייקל סולטאו Gregorian - Masters Of Chant (באנגלית), נבדק ב-2022-08-27 2003 Accreds.pdf, Dropbox (באנגלית) ultratop.be - ULTRATOP BELGIAN CHARTS, www.ultratop.be Datenbank: BVMI, www.musikindustrie.de Adatbázis - Arany- és platinalemezek - Hivatalos magyar slágerlisták, slagerlistak.hu The Official New Zealand Music Chart, THE OFFICIAL NZ MUSIC CHART (באנגלית) ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Kulta- ja platinalevyt, Musiikkituottajat (בפינית) Les certifications, SNEP (ב־)
Sadisfaction

Sadisfaction (בעברית: סיפוק) הוא אלבום הבכורה של הלהקה הגרמנייה גרגוריאן. במקור, גרגוריאן הוגדרה כלהקה העוסקת במוזיקת פופ בעיקרה, בדומה לאניגמה. במסגרת הקונספט הזה, פרנק פיטרסון יחד עם מתיאס מייסנר ותומאס שוורץ הקליטו את האלבום הזה, עם שירה מובילה שסופקה על ידי "האחיות מארץ עוץ": סוזנה אספלטה (אשתו של פיטרסון באותה התקופה) ובירגיט פרויד. עם זאת, זה היה האלבום היחיד של השלישייה בסגנון זה. גרגוריאן הוקמה לתחייה על ידי פיטרסון ב-1998 עם חברים חדשים, ובמהלך ההקמה המחודשת, הוציאה הלהקה את סדרת האלבומים Masters of Chant בסגנון המזמור הגרגוריאני. במרוצת השנים יצאו מספר אלבומים כחלק מהסדרה. מידע על האלבום Sadisfaction באתר MusicBrainz מידע על האלבום Sadisfaction באתר AllMusic האלבום Sadisfaction באתר Discogs Gregorian - MusicBrainz, musicbrainz.org Gregorian, Discogs (באנגלית)
ג'ו סמפולינסקי

ג'וזף סמפולינסקי (באנגלית: Joseph Sempolinski; נולד ב-10 בפברואר 1983) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-23 של מדינת ניו יורק. סמפולינסקי, חבר המפלגה הרפובליקנית, נבחר לקונגרס בבחירות מיוחדות שנערכו באוגוסט 2022, ופרש מהקונגרס בינואר 2023. סמפולינסקי נולד באלמירה שבניו יורק, והשלים את לימודיו התיכוניים בתיכון "קורנינג-פיינטד פוסט וסט" (Corning-Painted Post West) השוכן בעיירה פיינטד פוסט. לסמפולינסקי תואר ראשון מאוניברסיטת ג'ורג'טאון ותואר שני בפילוסופיה מאוניברסיטת ייל. בשנים 2010–2015 עבד סמפולינסקי בלשכתו של חבר הקונגרס טום ריד כמנהל מחוזי. בנוסף היה יושב ראש סניף המפלגה הרפובליקנית במחוז סטובן. ב-10 במאי 2022 התפטר ריד מתפקידו כנציג מחוז הקונגרס ה-23 של ניו יורק, לאחר שהצהיר מבעוד מועד כי לא יתמודד אליו מחדש בבחירות 2022, ולפיכך הותיר מושב בלתי-מאויש בקונגרס ה-117. גבולות המחוז היו אמורים להיות משורטטים מחדש על פי מפקד האוכלוסין של ארצות הברית משנת 2020. אף על פי ששני מתממודדים רפובליקנים הכריזו על התמודדותם במחוז המחודש, קרל פלדינו והמנצח בפריימריז ניק לאנגוורת'י, התגוררו שניהם מחוץ לגבולות המחוז שזה עתה נקבעו, והחליטו שלא להתמודד בבחירתו המיוחדות להחלפתו של ריד. בעקבות זאת, הוועדה הרפובליקנית של מדינת ניו יורק בחרה בסמפולינסקי כמועמדה בבחירות המיוחדות. בבחירות המיוחדות ניצח סמפולינסקי את מקס דלה פיה, מועמד המפלגה הדמוקרטית הן בבחירות המיוחדות והן בבחירות הכלליות, בהפרש בן 53%–47%. כבר בעת יום הבחירות המיוחדות הצהיר סמפולינסקי כי אין בכוונתו להתמודד לתקופת כהונה מלאה בבחירתו הכלליות בנובמבר. ב-13 בספטמבר 2022 סמפולינסקי הושבע לתפקידו כחבר בית הנבחרים האמריקאי, וכהונתו תמה עם התפזרות הקונגרס ה-117 ב-3 בינואר 2023. מדיה וקבצים בנושא ג'ו סמפולינסקי בוויקישיתוף אתר האינטרנט הרשמי של ג'ו סמפולינסקי (באנגלית) ג'ו סמפולינסקי, ברשת החברתית אקס (טוויטר) ג'ו סמפולינסקי, ברשת החברתית אקס (טוויטר) ג'ו סמפולינסקי, באתר המדריך הביוגרפי של הקונגרס של ארצות הברית (באנגלית) ג'ף סמית', Joe Sempolinski, former aide to Tom Reed, announces run for Congress in 2022, באתר The Leader‏, 21 ביולי 2021 (באנגלית) מ. ג'. סטפורד, Della Pia, Sempolinski State Case For Short Term, באתר post-journal.com‏, 20 באוגוסט 2022 (באנגלית) ביל מאהוני, A House candidate in New York may be in Congress for just four months. And he's fine with it., באתר Yahoo!‏, 17 באוגוסט 2022 (באנגלית) ניקולס פנדוס, Republican Wins Special House Election in Rural New York, באתר הניו יורק טיימס, 24 באוגוסט 2022 (באנגלית)
Googoosha

Googoosha (בעברית: גוגושה) הוא אלבום הבכורה של הפוליטיקאית והזמרת האוזבקית גוגושה. בשנת 2006, קרימובה הוציאה את הווידאו קליפ הראשון שלה כשהיא שרה שיר בשם "Unutma Meni" ("אל תשכח אותי") בשם הבמה "Googoosha" ("גוגושה"). שש שנים לאחר מכן, הוחלט שהיא תקליט אלבום בכורה באורך מלא. מתוך האלבום יצאו השירים המצליחים "Night", "Round Run" ו-"I'm Alive". בדצמבר 2012, הוציאה גוגושה דואט עם השחקן הצרפתי ז'ראר דפארדיה. במהלך ביקורו באוזבקיסטן, הסכים השחקן הצרפתי לככב בסרט אוזבקי. גוגושה כתבה תסריט ל-The Theft of the White Cocoon, סיפור על מקורו של המשי המפורסם ממרכז אסיה; הסיפור מתרחש במאות ה-5 וה-6. סינגל הבכורה שלה, "Round Run", הופץ באפריל 2012, לצד רמיקסים שונים של די ג'יי וייט שאדו, ורייזר נ' גוידו מארצות הברית ומקס פאדייב מרוסיה. ביוני 2012 הוציאה את Googoosha שלה בארצות הברית ובמדינות אחרות; הוא הועלה לאייטונס. האלבום היה צפוי לצאת גם באסיה, רוסיה ומספר מדינות נוספות באירופה. עם זאת, ביקורות שונות מטעם המבקרים השפיעו על ההפצה; בכך, נעצרה ללא וטרם המשיכה. Googoosha באתר Discogs Googoosha - Googoosha (באנגלית), נבדק ב-2022-08-27 "Uzbek president's daughter releases duet with Depardieu". Agence France‑Presse. 5 בדצמבר 2012. {{cite news}}: (עזרה) Gerard Depardieu to star in Uzbek film by Karimov's daughter, The Telegraph, 29 November 2012 "Archived copy". אורכב מ-המקור ב-15 ביוני 2012. נבדק ב-2012-06-19. {{cite web}}: (עזרה); (עזרה) (UzDaily.com), Uzbekistan Daily. "Googoosha releases debut album worldwide". נבדק ב-2 בספטמבר 2016. {{cite web}}: (עזרה) Googoosha, 2012-06-05, נבדק ב-2023-08-19 "Archived copy". אורכב מ-המקור ב-11 באוקטובר 2012. נבדק ב-2012-06-19. {{cite web}}: (עזרה); (עזרה)
אידיאליזציה והמעטת ערך

בתיאוריה הפסיכואנליטית, אידיאליזציה והמעטת ערך הם מנגנוני הגנה שהאדם מגייס כדי להתמודד עם רגשות בלתי נסבלים. מנגנון ההגנה שאחראי על כך נקרא פיצול, המאפשר לאדם להתמודד עם הקונפליקט הרגשי, באמצעות חלוקת האובייקטים בחייו ל"טובים" ו"רעים". בהתפתחות הילד, אידיאליזציה והמעטת ערך הם שלב נורמלי בהתפתחות. לדוגמה, בשיר "לאבא שלי יש סולם" יש האדרה של האבא, ודרך סיפוק צורך זה, צומחת בהדרגה אצל הילד היכולת להרגעה עצמית, היכולת לוויסות רגשות או צרכים, היכולת למחויבות והתמסרות לערכים ואידיאלים. ביטויים בוגרים של הצורך הזה ניתן לראות בתופעות נורמליות כמו אהבה רומנטית, הדעה הרווחת היא שהרומנטיקה היא אשלייתית, מורכבת מאידיאליזציה ילדותית וחולפת, המפנה את מקומה לנקודת מבט אמיתית ואובייקטיבית הנשארת לאורך זמן, ושאותה יש לאמץ באופן בוגר. כמנגנון הגנה, המעטת ערך משמש לייצוב ההערכה עצמית ומשמש להרחקת רגשות קנאה או פחד מאובדן ותלות. במהלך שלב התפתחות בילדות, אנשים הופכים להיות מסוגלים לתפוס אחרים כאובייקטים מורכבים, המכילים מרכיבים טובים ורעים כאחד. אם שלב ההתפתחות נפגע (למשל, כתוצאה מטראומה), מנגוני ההגנה הללו עשויים להימשך גם בבגרות. הפרעת אישיות גבולית הפרעת אישיות נרקיסיסטית קסם אישי שטחי האדרה עצמית דיסוננס קוגניטיבי אשליות חיוביות Marcia Kraft Goin, MD, Borderline Personality Disorder: Splitting Countertransference, Psychiatric Times 15, 2006-08-25 Nelisha Wickremasinghe, DProf., Idealizing Others in Romantic Love, Psychology Today (באנגלית אמריקאית) ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
Turn Around (שיר של קונור מיינרד)

"Turn Around" הוא סינגל של הזמר הבריטי, קונור מיינרד, בשיתוף פעולה עם הזמר האמריקאי, ני-יו. השיר יצא כסינגל השלישי של אלבום האולפן הראשון של מיינרד, Contrast, ב-11 באוקטובר 2012. השיר נכתב על ידי ני-יו, סטארגייט ובני בלנקו, והופק על ידי סטארגייט ובני בלנקו. נכון לאוגוסט 2022, השיר הושמע למעלה מ-43 מיליון פעמים בספוטיפיי. הווידאו קליפ של השיר, שצולם בלוס אנג'לס ובוים על ידי קולין טילי, הועלה לערוץ היוטיוב של קונור מיינרד ב-10 בספטמבר 2012. נכון לאוגוסט 2022, הווידאו קליפ נצפעה למעלה מ-58 מיליון פעמים. מידע על היצירה "Turn Around" באתר מיוזיק בריינז מילות השיר "Turn Around" באתר Genius סרטון השיר "Turn Around" באתר יוטיוב Turn Around (feat. Ne-Yo), 2012-07-09, ארכיון מ-2022-08-27, נבדק ב-2022-08-27 Turn Around, בביצוע Conor Maynard - Turn Around ft. Ne-Yo, סרטון באתר יוטיוב "Top 40/M Future Releases | Mainstream Hit Songs Being Released and Their Release Dates". ארכיון מ-2014-07-30. נבדק ב-2022-08-27.
ארנה סנש

ארנה סנש במקור שוורץ, בהונגרית: Szenes Ernő; מישקולץ, 24 בדצמבר 1889 – בוכנוואלד, 25 בפברואר 1945) היה שחקן תיאטרון, שחקן קולנוע, קומיקאי יהודי-הונגרי שניספה בשואת יהודי הונגריה. ארנה שוורץ נולד במשפחה יהודית כבנם של הסוחר ברטלן שוורץ ושל לאורה קוֹהְן (הגרסה ההונגרית-אוסטרית לכהן). הוא למד בבית הספר למשחק של סידי ראקושי והפך לשחקן ב-1915. סנש היה חבר בתיאטרון הקומדיה של בודפשט וברוב הקברטים של בירת הונגריה. הוא התגלה כסטנדאפיסט וכשחקן קברט מוכשר והפך לשחקן אפיזודות בסרטים אילמים ולאחר מכן בסרטים מדברים. ב-1928 עבר לברלין, ואחר כך לווינה וזמן מה גן להוליווד. הוא חתם לאחר מכן על חוזה עם "קברט דר קומיקר" (גר') ("הקברט של הקומיקאים", שנקרא לעיתים קרובות KadeKo, שהיה קברט בברלין ברובע שרלוטנבורג-וילמרסדורף של היום). בשל האנטישמיות הגואה בגרמניה והתחזקות המפלגה הנציונל-סוציאליסטית של היטלר הוא חזר להונגריה ב-1931 ושיחק בתיאטרון "בימת בולוואר טרז" עד תחילת חקיקת החוקים ה (אנטי)יהודיים ובמיוחד החוק היהודי השני והחוק היהודי השלישי שאסרו עליו לשחק לפני קהל שאינו יהודי. הוא שיחק אם כן במסגרת הפעילות האמנותית של אומיקה - ההתאחדות הלאומית היהודית-הונגרית לחינוך עד שגורש למחנות הריכוז. שם מצא את מותו. אשתו הייתה מריה גבריאלה רוזארי, איתה התחתן ב-4 בנובמבר 1922 בבודפשט. הם התגרשו שנתיים לאחר מכן. קולונל לוטי (1916) מי המנצח? (1919) נציב הממשלה (1919) ילד הפלא (1920) הגברת של המזרח (1927) אוטובוס מס' 2 (1929) Der Ruf des Nordens (1929) העיר המזמרת (1930) Es gibt eine Frau, die dich niemals vergißt (1930) Liebe und Champagner (1930) גרוק (1931) רב המשרתים, היפוליט (1931) מארש ראקוצי (1933) הכל בשביל האישה! (1934) בתו של רוטשילד (1934) 3:1 לאהבה (1937) ילדה יוצאת לדרך (1937) יהלומים שחורים (1938) גיבור נעלי הבית (1938) Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הקולנוע) ארנה סנש, במסד הנתונים הקולנועיים IMDb (באנגלית) ארנה סנש באתר Arcanum ארנה סנש במרכז לזיכרון השואה (בהונגרית) ארנה סנש באתר PORT.HU ארנה סנש באתר HANGOSFILM (סרט מדבר) ארנה סנש באתר MAZSIHISZ - התאחדות הקהילות היהודיות בהונגריה Az engedélyt tartalmazó BM rendelet száma/évszáma: 30190/1903. Forrás: MNL-OL 30806. mikrofilm 224. kép 1. karton. Névváltoztatási kimutatások 1903. év 46. oldal 31. sor "Születési bejegyzése a miskolci izraelita hitközség születési akv. 247/1889. folyószáma alatt". "Emlékkönyv (adatbázis)". HDKE - Holokauszt Emlékközpont. "Házasságkötési bejegyzése a Budapest VIII. kerületi polgári házassági akv. 1528/1922. folyószáma alatt".
רכס הרים

המונח "רכס" מפנה לכאן. אם הכוונה למשמעות אחרת, ראו רכס (פירושונים). רכס הרים הוא קבוצת הרים התחומה על ידי אובייקטים גאוגרפיים כגון עמקים או ערוצי נחל, המפרידים בינה לבין הרים נוספים. הרים יחידים בתוך אותו רכס הרים, אינם בהכרח בעלי אותו מקור גאולוגי, והם עשויים להיכלל באורוגנזה שונה, כמו הרי געש. רכסי הרים (לעיתים קרובות מוארכים) הם תוצאה של תזוזת לוחות טקטוניים, והתרוממות הקרקע בעקבות התנגשות ביניהם. דוגמה לכך הם הרי ההימליה שנוצרו כתוצאה מהתנגשות הלוח ההודי עם הלוח האירואסייתי. לפעמים לוח אחד נדחף על ידי לוח אחר שנכנס מתחתיו ומרים את השני על גביו. הלוח שמתרומם יוצר את ההר. בהרים שנוצרו מתהליך זה ניתן לראות עד עומק מסוים את השכבות השונות ולאחר מכן חזרה על אותן שכבות עליונות, שכן אלו שני לוחות זהים בשכבותיהם. תהליך מסוג זה אורך מיליוני שנים ובדרך כלל נוצרים הרי געש תוך כדי התהליך, כמו הר וזוב שבאיטליה. שרשרת הרים בודדים בדרך כלל נוצרת מפעילות וולקנית שמתרחשת בפנים כדור הארץ, כמו שרשרת הרים בהוואי. במקרה זה, "נקודה חמה" בשילוב תנועת לוח טקטוני יוצרת הרי געש אחד אחרי השני במרחק מה זה מזה. רכס ההרים הארוך ביותר בעולם הוא האנדים. רכס ההרים הגבוה ביותר בעולם הוא ההימלאיה. רכסי הרים תומכים במספר סביבות אקולוגיות יבשתיות ובגבהים משתנים. ערבות - בגבהים נמוכים. יערות עצי מחט - בגבהים בינוניים. טונדרה - בגבהים גבוהים ובאקלימים קרים. ערך זה הוא קצרמר בנושא גאולוגיה ובנושא גאוגרפיה. אתם מוזמנים לתרום לוויקיפדיה ולהרחיב אותו.
תקליט עברי

"תקליט עברי" הוא אלבום האולפן השני של הזמרת הישראלית שלומית אהרון. את האלבום הוציאה לאור בשנת 1992 חברת התקליטים NMC. על-אף שמו, הופץ רק בתקליטור ובקלטת שמע ולא בתקליט. כל רצועותיו נכתבו לפני הכרזת העצמאות של מדינת ישראל על ידי משוררים עבריים רבים כמו נתן אלתרמן ויצחק קצנלסון. ב-14 בינואר 2019 הפיקה אהרון מופע בשם האלבום ב"גימלייב", כאן גימל. האלבום תקליט עברי באתר ספוטיפיי האלבום תקליט עברי באתר אפל מיוזיק מערכת ישראל היום, "תקליט עברי": שלומית אהרון בגימלייב, באתר ישראל היום, 14 בינואר 2019
אליפות ברית המועצות בשחמט 1972

אליפות ברית המועצות בשחמט 1972 הייתה תחרות שחמט שנערכה מ-16 בנובמבר עד 19 בדצמבר 1972 בבאקו שבברית המועצות. בתחרות השתתפו 22 שחמטאים. הזוכה בתחרות היה מיכאל טל, שצבר 15 נקודות מ-21 אפשריות. ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.